Fajar Di Bukhara

Fajar di Bukhara ialah sebuah siri drama televisyen Malaysia 2015 arahan Zulkifli R. Shad dibintangi Azrel Ismail, Maria Farida, Ainul Aishah dan pelakon asal Uzbekistan, Aziza Halilova. Siri ini memulakan tayangan di Slot Widuri, TV1 bermula 22 Jun 2015 menggantikan Jangan Lafazkan Janji
.

Sinopsis
Humairah, usahawan tekstil berjaya berusia 40 tahun, hidup bersama adik angkatnya Husna di Bukhara. Fahim pula mendapat tawaran belajar di sana selepas bersetuju bertunang dengan Citra atas permintaan ibunya, Mak Siti.
Di Bukhara, Fahim mengenali Humairah dan mereka mula menaruh perasaan antara satu sama lain. Namun, Fahim kemudian menyelamatkan gadis tempatan bernama Nargiza daripada sindiket pemerdagangan manusia dan berkahwin dengannya. Berita itu mengejutkan Humairah dan Citra.
Sekembali ke tanah air, Fahim juga menikahi Citra. Walaupun sudah beristeri dua, Fahim tetap merindui Humairah. Sementara itu, Nargiza difitnah mempunyai hubungan dengan Rustam dan akhirnya diceraikan Fahim. Namun, dia kemudian benar-benar berkahwin dengan Rustam dan bahagia.
Citra melahirkan anak perempuan tanpa Fahim di sisi kerana lelaki itu kembali ke Bukhara menjejak Humairah. Akhirnya, jodoh mempertemukan mereka dan Fahim menikahi Humairah. Walau begitu, kebahagiaan mereka diuji apabila Fahim mengetahui Humairah menyembunyikan penyakitnya demi melahirkan zuriat.
Pelakon
Pelakon utama
 Azrel Ismail sebagai Fahmi
 Maria Farida sebagai Humairah
 Ainul Aishah sebagai Citra
 Aniza Halilova sebagai Nargiza
Pelakon pembantu
 Mardiana Alwi sebagai Husna
 Sasha Saidin sebagai Jasmin
 Zizan Nin sebagai Duan
 El Azmeer sebagai Rustam
 Hashimah Zaki sebagai Mak Siti
 Rashid Jaafar sebagai Pak Abdullah
 Sakuranneda sebagai Mak Sal
 Haeriyanto Hassan sebagai Pak Zahim
Rujukan
Kategori:Drama Melayu
Kategori:Rancangan televisyen RTM
Kategori:Siri drama televisyen Malaysia